CELEX: 62017CN0305
Language: et
Date: 2017-05-26 00:00:00
Title: Kohtuasi C-305/17: Eelotsusetaotlus, mille on esitanud Okresný súd Bratislava (Slovakkia) 26. mail 2017 – FENS spol. s r.o. versus Slovenská republika – Úrad pre reguláciu sieťových odvetví

14.8.2017   
            
            
               ET
            
            
               Euroopa Liidu Teataja
            
            
               C 269/7
            
         Eelotsusetaotlus, mille on esitanud Okresný súd Bratislava (Slovakkia) 26. mail 2017 – FENS spol. s r.o. versus Slovenská republika – Úrad pre reguláciu sieťových odvetví
   (Kohtuasi C-305/17)
   (2017/C 269/10)
   Kohtumenetluse keel: slovaki
   
      Eelotsusetaotluse esitanud kohus
   
   Okresný súd Bratislava (Bratislava esimese astme kohus, Slovakkia)
   
      Põhikohtuasja pooled
   
   
      Hageja: FENS spol. s r.o.
   
      Kostja: Slovenská republika – Úrad pre reguláciu sieťových odvetví
   
      Eelotsuse küsimused
   
   
               1.
            
            
               Kas ELTL artiklit 30 tuleb tõlgendada nii, et sellega on vastuolus niisugune liikmesriigi õigusnorm nagu Slovaki Vabariigi valitsuse määruse nr 317/2007, millega kehtestatakse energeetikaturu toimimise eeskirjad, artikli 12 lõige 9, millega on nähtud ette erimaks elektrienergia eksportimise eest Slovaki Vabariigi territooriumilt kas Euroopa Liidu liikmesriikidesse või kolmandatesse riikidesse, kui elektrienergia eksportija ei tõenda, et eksporditav elektrienergia imporditi Slovaki Vabariigi territooriumile, see tähendab on kehtestatud maks, mida kohaldatakse ainult Slovaki Vabariigi territooriumil toodetud ja sealt eksporditava elektrienergia suhtes?
            
         
               2.
            
            
               Kas ka niisugune maks, nagu on kehtestatud Slovaki Vabariigi valitsuse määruse nr 317/2007, millega kehtestatakse energeetikaturu toimimise eeskirjad, artikli 12 lõikega 9, see tähendab maks, mida kohaldatakse ainult Slovaki Vabariigis toodetud ja samaaegselt Slovaki Vabariigi territooriumilt eksporditava elektrienergia suhtes – olenemata sellest, kas seda eksporditakse kolmandatesse riikidesse või Euroopa Liidu liikmesriikidesse, – kujutab endast tollimaksuga samaväärse toimega maksu ELTL artikli 28 lõike 1 tähenduses?
            
         
               3.
            
            
               Kas niisugune liikmesriigi õigusnorm nagu Slovaki Vabariigi valitsuse määruse nr 317/2007, millega kehtestatakse energeetikaturu toimimise eeskirjad, artikli 12 lõige 9 on kooskõlas ELTL artiklis 28 sätestatud kaupade vaba liikumise põhimõttega?